دیہاتی وستیاں

دیہاتی وستیاں Rural Settlements  انسان دے زمین تے آباد تھیوݨ دے بعد ساریں کنوں پہلے دیہاتی وستیاں ہی وجود اچ آئین۔انہیں دی خصوصیات مندرجہ ذیل ہن۔

·                   ‘‘ اے وستیاں سائزاچ چھوٹیاں ہوندن

·                   انہیں دی آبادی گھٹ ہوندی اے۔

·                   دیہاتیں اچ آبادی دا زیادہ تر حصہ زراعت دے پیشے نال منسلک ہوندے ۔

·                   دیہاتیں وچ تعلیمی،طبی،تے تفریحی سہولتاں گھٹ ہوندن۔’’ (4)

 Forms of Rural Settlements دیہاتی وستیاں دی بناوٹ دے لحاظ نال اقسام 

 بناوٹ دے لحاظ نال دیہاتی وستیں دی اقسام مندرجہ ذیل اے۔ 
1.               دِگھریاں ہویاں وستیاں  Dispersed Settlements

‘‘ ایں جھیاں وستیاں جنہیں وچ گھر ہک بئے کنوں پرَے پرَے ہوندن۔انہیں کوں دِگھریاں یا کھنڈیاں ہوئیاں وستیاں آہدن ۔’’ 

2.               جڑیاں  ہوئیاں وستیاں  Nucleated Settlements

ایں جھیاں وستیاں جیندےوچ گھر ہک بئےدےنال نال ہوندنانہیںکوں جڑیاں ہوئیاں وستیاں آکھیاویندے۔ 

3.               لمبوتریاں وستیاں 

دریا یا سڑک دے نال نال دگھریاں ہوئیاں وستیاں عموماًلمبوتری شکل دیاں ہوندن۔

4.                 منصوبہ بندی دے تحت بݨیاں ہوئیاں وستیاں 

اکژ وستیاں با قاعدہ منصوبہ بندی دے تحت بݨایاں ویندن جنہیں وچ گلیں تے سٹرکیں دی ترتیب رکھی ویندی اے۔

 حوالہ 
سرائیکی افسانے تے ناول وچ دیہاتی منظر نامہ، تحقیقی و تنقیدی مطالعہ (مقالہ نگار: صبیحہ منظور )  نگران مقالہ ڈاکٹر مقبول حسن گیلانی